Wide-field Infrared Survey Explorer

WISE jeb Wide-field Infrared Survey Explorer ("Plaša lauka infrasarkanās apskates pētnieks") bija NASA infrasarkanā spektra orbitālā observatorija. To orbītā palaida  un tā darbojās līdz 2024. gada 8. augustam.

Kosmiskais aparāts apgādāts ar 40 cm diametra teleskopu, kas var uzņemt attēlus 3 līdz 25 μm viļņu garuma diapazonā. WISE attēlu detektors ir vismaz 1000 reižu jutīgāks par iepriekšējiem infrasarkanā diapazona teleskopiem, piemēram, IRAS, AKARI un COBE.

WISE darba orbīta bija 525 km augstumā riņķveida, polāra, solārsinhrona. 10 mēnešu ilgumā paredzēts uzņemt 99 % debess attēlu, vismaz astoņus attēlus vienā pozīcijā. Misijas ilgums ierobežots ar ūdeņraža krājumiem, kas nepieciešami teleskopa atdzesēšanai līdz 12 K.

 tika atvērts zinātnisko instrumentu pārklājs. Pirmo attēlu WISE uzņēma . Regulāra debessjuma attēlu uzņemšana sākās 14. janvārī.

 tika pabeigta visas debess uzņemšana. Līdz instrumentu dzesējošā ūdeņraža izsīkšanai tika atkārtota Visuma skenēšana (zinātnieki cerēja, ka paspēs iegūt attēlus vismaz pusei no debess).

Līdz 2010. gada oktobrim WISE attēlos tika atklāti vairāk nekā 33 500 iepriekš nezināmi asteroīdi, no kuriem 120 ir Zemei tuvi asteroīdi, kā arī 19 jaunas komētas.NASA's WISE Mission Warms up but Keeps Chugging Along  Whitney Clavin, Jet Propulsion Laboratory, 2010-10-04  Atklāti divi brūnie punduri, lai gan to attālumi nav zināmi, kā arī vairāki brūno punduru kandidāti.

 NASA paziņoja, ka primārā misija ir pabeigta, jo ir beigušies dzesētāja krājumi. Tā kā divi no četriem infrasarkanā starojuma detektoriem spēj darboties arī augstākās temperatūrās (jaunā darba temperatūra bija -203 °C), tad tos izmantoja, lai veiktu Zemei tuvu objektu: asteroīdu un komētu novērojumus. Šī pagarinājuma misija nosaukta par NEOWISE Post-Cryogenic Mission. Šī papildmisija bija paredzēta no viena līdz četriem mēnešiem, atkarībā no rezultātiem.

 WISE bija pabeidzis debess otrreizēju uzņemšanu. 1. februārī kosmiskais aparāts tika ieslēgts hibernācijas režīmā. 7. februārī uz zemi tika pārraidīti pēdējie zinātniskie dati. 17. februārī tika izslēgts pavadoņa raidītājs. Uztvērējs gan palika ieslēgts, atstājot iespēju kosmisko aparātu "atdzīvināt".WISE Public Web Site 

 NASA paziņoja, ka plāno atjaunot WISE zinātnisko darbību, lai pētītu Saules sistēmas objektus, piemēram, Zemei tuvos asteroīdus. Septembrī kosmiskais aparāts tika aktivizēts. To izmantoja Zemei tuvo asteroīdu novērošanai, lai starp tiem meklētu potenciāli bīstamos. Decembra otrajā pusē tika saņemti pirmie WISE uzņemtie attēli.

Sākotnēji bija paredzēts, ka NEOWISE misija beigsies 2025. gada sākumā. Saistībā ar paaugstināto Saules aktivitāti, kas paātrināja tā orbītas sabrukumu, un degvielas trūkumu orbītas uzturēšanai tika pieņemts lēmums beigt NEOWISE misiju agrāk. 2024. gada 1. augustā tika uzņemts pēdējais attēls. Borta raidītājs tika izslēgts 8. augustā, tādējādi oficiāli pārtraucot kosmiskā aparāta ekspluatāciju. 2024. gada 1. novembrī NEOWISE iegāja Zemes atmosfērā un sadega.

 Atsauces 

 Ārējās saites 
 WISE mission NASA.gov
 WISE mission NASA JPL
 WISE mission UC Berkeley
 WISE mission UCLA
 NEOWISE mission Caltech

Kategorija:NASA kosmiskie aparāti
Kategorija:Orbitālās observatorijas